open-index/open-wikipedia-markdown huggingface dataset:
אירית עירית

**אירית עירית** הוא סרט קומדיה רומנטית ישראלי משנת 1985 בבימויו של נפתלי אלטר שכתב את התסריט ביחד עם אסי דיין, עם חנן גולדבלט, אירית אלטר וליאורה גרוסמן בתפקידים הראשיים.

התסריט שכתב נפתלי אלטר מבוסס על סיפור מאת אשתו אירית אלטר, ועירית ריזילי אשתו של חברו אושיק לוי.

העלילה היא אודות שתי שכנות בעלות שם דומה, המקנאות אחת בגורל השנייה. האחת נשואה לא באושר והאחרת חופשייה אך מחפשת חיי משפחה יציבים, ולבסוף הן מתחלפות בתפקידיהן.

## תקציר העלילה
אירית שור (אירית אלטר) נשואה לד"ר בני שור (חנן גולדבלט), כירורג בבית חולים ולהם שני ילדים: רוני (רוני פינקוביץ'), תלמיד בבית ספר תיכון ודפנה (מיכל עובדיה). היא עקרת בית מסורה למשפחתה וחושדת כל הזמן בבעלה שבוגד בה.

מול דירתם גרה עירית כץ (ליאורה גרוסמן), עורכת דין רווקה ומשוחררת שמחליפה גברים לעיתים קרובות. בני ורוני נוהגים להציץ בחשאי למקלחת שלה בעת שהיא מתקלחת.

אירית מקנאה באורח החיים של עירית ומנסה ללמוד קצת ממנה, אך מגלה שאינה יכולה לשאת את המחשבה שתבגוד בבעלה. לאחר ששמשון (אריה צ'רנר), עבריין משוחרר, חודר לדירתה של עירית שייצגה אותו ומתוודה על אהבתו אליה, נקרא בני לעזור לה לסלק אותו על ידי התחזות לחבר שלה איתו היא עתידה להתחתן. לאחר ששמשון מסתלק, נשאר בני בביתה אך אירית מפתיעה אותו ומונעת מהשניים להמשיך בבילוי במיטה.

אירית המתוסכלת מבקשת מעירית שתכיר לה גברים. לאחר ניסיון כושל מסדרת לה עירית פגישה עם עו"ד וינשטיין (יוסי וירז'נסקי) אך אירית טועה ונכנסת לרכב לא נכון בו נוהג אריק (דב גליקמן). היא אומרת לו שאינה זונה אלא רוצה לממש צורך לשכב עם גבר מחוץ לנישואים. אריק מסכים כאשר הוא מתוודה בפניה שגם הוא נשוי, ומעוניין באותו דבר. שניהם נכנסים לחדר במלון ומקיימים סקס נלהב.

אירית משתפת בחוויותיה את עירית וממשיכה להיפגש עם גברים תוך הסוואה שהיא בחוג ציור. עירית מתייאשת מהגברים הסובבים אותה ורוצה חיים יציבים.

כעבור מספר שנים מתחלפים התפקידים - עירית מתחתנת עם ד"ר שור ומטפלת במשפחתו ובצאצא המשותף שלהם ואירית עוברת לדירתה, חיה חיים חפשיים ומחליפה גברים מדי פעם.

כעת ד"ר שור נוהג להציץ לחדר המקלחת הסמוך אל אשתו לשעבר המתקלחת...

## שחקנים

## קישורים חיצוניים

קטגוריה:סרטים ישראליים משנת 1985
קטגוריה:סרטים בעברית
קטגוריה:סרטי קומדיה רומנטית ישראליים

*  ביקורת
אלפא רומיאו וולה

ממוזער|310px|אלפא רומיאו וולה
**אלפא רומיאו וולה** (באיטלקית: **Alfa Romeo Vola**) היא מכונית קונספט בתצורת מכונית ספורט רודסטר מתוצרת יצרנית הרכב האיטלקית **[[אלפא רומיאו]]** חברת בת של קונצרן הרכב האיטלקי **[[פיאט]]**, אשר הוצגה בשנת 2001.

## אלפא רומיאו וולה

* דגם ה"וולה" הוצג לראשונה בתערוכת המכוניות הבינלאומית ב-ז'נבה בשנת 2001
* מנוע קדמי רוחבי
* מנוע הנעה קדמית
* 2 מושבים

## ראו גם
* אלפא רומיאו
* אלפא רומיאו שיגירה

## לקריאה נוספת
* "אלפא רומיאו וולה" - תמונות

## קישורים חיצוניים

* 
* 

## הערות שוליים

קטגוריה:מכוניות קונספט
קטגוריה:מכוניות ספורט
קטגוריה:מכוניות קבריולה
וולה
קטגוריה:כלי רכב איטלקיים
קטגוריה:דגמי מכוניות שהושקו ב-2001
גאורג הראשון, רוזן וירטמברג-ממפלגארד

**גאורג הראשון, רוזן וירטמברג-ממפלגארד**, שכונה "הזהיר" (בגרמנית: **Georg I von Württemberg-Mömpelgard**; 4 בפברואר 1498 – 17 ביולי 1558) היה רוזן וירטמברג-ממפלגארד, ואביו של פרידריך הראשון, דוכס וירטמברג.

## ביוגרפיה
גאורג נולד ב-4 בפברואר 1498 בבאד אוראך, להיינריך, רוזן וירטמברג ולאווה מזאלם, בתם של יוהאן הרביעי, רוזן זאלם-אוברזאלם ומרגרט מזירק.

בשנת 1514, הוא קיבל את רוזנות הארבורג, העיר ריקוויר ואת טירת בילשטיין. בשנת 1519 אחיו הגדול, אולריך, דוכס וירטמברג הודח והוגלה מווירטמברג, ובשל ניסיונו של גאורג לתמוך בו מבחינה צבאית, הוא נאלץ לצאת לגלות לשטרסבורג. ב-2 בספטמבר 1526, מכר לו אולריך את רוזנות ממפלגארד, עם אופציה לקנות אותה בחזרה.

בשנת 1531 הצטרף גאורג לברית שמלקלדן נגד הקיסר קרל החמישי. עם העזרה של פיליפ הראשון, רוזן הסן, אחיו אולריך הצליח להחזיר לעצמו את השלטון בווירטמברג. אולריך רכש מחדש את רוזנות ממפלגארד, ובשנת 1542 מינה את בנו כריסטוף לשליט הרוזנות.

לאחר תבוסת הליגה השמלקלדית בשנת 1547, הקיסר התכוון לקחת את רוזנות ממפלגארד. בשנת 1550 מת אולריך, דוכס וירטמברג, ובשנת 1552 בעקבות שלום פסאו חזרה הרוזנות לכריסטוף, דוכס וירטמברג. בשנת 1553 החזיר כריסטוף את הרוזנות לגאורג, ששלט ברוזנות עד מותו ב-17 ביולי 1558.

כאשר בשנת 1593 מת לודוויג השלישי, דוכס וירטמברג, בנו של כריסטוף, דוכס וירטמברג, ללא יורש זכר, ירש פרידריך, בנו של גאורג, את דוכסות וירטמברג.

## משפחתו
בשנת 1555 התחתן גאורג עם ברברה מהסן, בתם של פיליפ הראשון, רוזן הסן וכריסטינה מסקסוניה, ממנה היו לו שלושה ילדים:

* אולריך (1556–1557)
* פרידריך (1557–1608), התחתן עם זיבילה מאנהלט
* אווה כריסטינה (1558–1575)

## אילן יוחסין

## קישורים חיצוניים

* גאורג הראשון, רוזן וירטמברג-ממפלגארד באתר הביוגרפיה הגרמנית הכללית

קטגוריה:רוזנים גרמנים
קטגוריה:בית וירטמברג
קטגוריה:ילידי 1498
קטגוריה:נפטרים ב-1558
שנות ה-70 של המאה ה-10

**שנות ה-70 של המאה ה-10** היו העשור השמיני של המאה ה-10, החלו ב-1 בינואר 970 והסתיימו ב-31 בדצמבר 979.

## אירועים בולטים בעולם

### מלחמה ופוליטיקה
#### מלחמות
* 970 - כליפי קהיר הפאטימים כובשים את ארץ ישראל.
* 976 - מאבק מזוין בין חליפות קורדובה לבין ממלכות הנוצריות התחדש במלואו עוצמה. הכוחות המורים כבשו את ברצלונה.

#### סכסוכים לאומיים ואזוריים
#### אירועים פוליטיים משמעותיים
* 7 במאי 970 - אוטו השני מוכתר לקיסר האימפריה הרומית הקדושה לאחר מות אביו, אוטו הראשון
* 976 - התנצרות פולין.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

 
## אישים בולטים

* בריאן בורו
* אדוארד המרטיר
* אבו תמים מעד אל-מועיז
* אוטו הראשון, קיסר האימפריה הרומית הקדושה
* אוטו השני, קיסר האימפריה הרומית הקדושה
* בסיליוס השני בולגרוקטונוס, קיסר האימפריה הביזנטית
* יוחנן הראשון צימיסקס, קיסר האימפריה הביזנטית
* סוויאטוסלב, נסיך קייב
* יארופולק, נסיך קייב
* האראלד הראשון, מלך דנמרק

## קישורים חיצוניים

*
קטגוריה:המאה ה-10
שנות ה-60 של המאה ה-10

**שנות ה-60 של המאה ה-10** היו העשור השביעי של המאה ה-10, החלו ב-1 בינואר 960 והסתיימו ב-31 בדצמבר 969.

## אירועים בולטים בעולם

### מלחמה ופוליטיקה
#### מלחמות
* 965 – מצודת ממלכת הכוזרים בסרקל נכבשת על ידי הרוסים הצפוניים.
* 968 – האימפריה הביזנטית החזירה לעצמה את השליטה באלפו והסביבה.
* 969 – החרבת העיר איטיל, בירת ממלכת הכוזרים בידי נסיך קייב דאז, סוויאטוסלאב הראשון.
* 6 ביולי 969 – השושלת הפאטמית השתלטה על מצרים ומעבירה את בירתה לעיר החדשה – קהיר

#### סכסוכים לאומיים ואזוריים
* 961 – מפקד צבאי ממוצא טורקי של הססנידים מבצע הפיכה שלטונית ומקים שושלת חדשה השושלת הע'זנווית. המדינה משתרעת על איראן, טראנסאוקסאניה ואפגניסטן של היום עם בירתה בגאזני באפגניסטן של היום.

#### אירועים פוליטיים משמעותיים
* 960 – רישאר הראשון, דוכס נורמנדי נישא לאמה מפריז
* 960 – ביתא ישראל והאגאווים מתקוממים נגד ממלכת אקסום הנוצרית
* 960 – שושלת סונג עולה לשלטון בסין
* 2 בפברואר 962 – אוטו הראשון מוכתר לקיסר הראשון של האימפריה הרומית הקדושה

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

 
## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-10
שנות ה-50 של המאה ה-10

**שנות ה-50 של המאה ה-10** היו העשור השישי של המאה ה-10, החלו ב-1 בינואר 950 והסתיימו ב-31 בדצמבר 959.

## אירועים בולטים בעולם

### מלחמה ופוליטיקה
#### מלחמות

* 955 - אוטו הראשון, קיסר האימפריה הרומית הקדושה, מנצח את המדיארים, וממיר את דתם לנצרות.

#### סכסוכים לאומיים ואזוריים
#### אירועים פוליטיים משמעותיים
* 951 - הקרמטים החזירו את האבן השחורה לכעבה.
* 10 בספטמבר 954 - לותר, מלך צרפת מתחיל את כהונתו
* 957 - אולגה, נסיכת קייב ממירה את דתה לנצרות
*בתחילת העשור משתרשת הנצרות בבוהמיה.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-10
שנות ה-40 של המאה ה-10

**שנות ה-40 של המאה ה-10** היו העשור החמישי של המאה ה-10, החלו ב-1 בינואר 940 והסתיימו ב-31 בדצמבר 949.

## אירועים בולטים בעולם

### מלחמה ופוליטיקה
#### מלחמות
* 940 - המורים הצליחו לכבוש את מדריד מחדש.

#### סכסוכים לאומיים ואזוריים
#### אירועים פוליטיים משמעותיים
* 944 - אלג'יר מוקמת מחדש
* 944 - שיא במספר החולים שמתו בצרפת כתוצאה מאכילת מזון נגוע בפטריות ארגוט - 40,000 איש
* 945 - דוכס ונציה אוסר להעלות סוחרים יהודיים לספינותיו.
*946 - נופלת השושלת העבאסית משליטתה במוקדי הכוח של ארצות האסלאם, ובמקומה עולה השושלת הבויהית.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

 
## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-10
שנות ה-30 של המאה ה-10

**שנות ה-30 של המאה ה-10** היו העשור הרביעי של המאה ה-10, החלו ב-1 בינואר 930 והסתיימו ב-31 בדצמבר 939.

## אירועים בולטים בעולם

### מלחמה ופוליטיקה
#### מלחמות
* 933 – ויליאם לונגסורד דוכס נורמנדי מספח את איי התעלה לדוכסות נורמנדי
* 933 – בקרב אוסמה, כוח משותף של ממלכת לאון וממלכת קסטיליה הביס את כוח המורים.
* 939 – רמירו השני, מלך לאון הביס את כוח המורים וחליף קורדובה עבד אל רחמאן השלישי כמעט ונהרג. העיר מדריד נכבשה על ידי הכוח הנוצרי.

#### סכסוכים לאומיים ואזוריים
#### אירועים פוליטיים משמעותיים
* 930 – ייסוד האלת'ינגי, הפרלמנט האיסלנדי והנחשב כקדום ביותר בעולם.
* 15 בינואר 936 – לואי הרביעי, מלך צרפת מתחיל את כהונתו

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-10
שנות ה-20 של המאה ה-10

**שנות ה-20 של המאה ה-10** היו העשור השלישי של המאה ה-10, החלו ב-1 בינואר 920 והסתיימו ב-31 בדצמבר 929.

## אירועים בולטים בעולם

### מלחמה ופוליטיקה
#### מלחמות
* 920 - ניצחון של צבא המורים נגד צבאות נוצריות של ממלכת לאון וממלכת נווארה.
* 920 - צבאות של מורים עברו את הרי הפירנאים והגיעו עד לטולוז.
* 15 ביוני 923 - בקרב ליד סואסון נהרג רובר הראשון, מלך צרפת. שארל התם נאסר וראול מומלך למלך צרפת
* 923 - העיר פמפלונה נכבשה על ידי המוסלמים ונחרבה.
*928 - השושלת הפאטמית משתלטת על שטחיה של השושלת האידריסית בצפון מערב אפריקה.
* 929 - הקרמטים כובשים את מכה ולוקחים את האבן השחורה מכעבה.

#### סכסוכים לאומיים ואזוריים
#### אירועים פוליטיים משמעותיים
* 927 - ממלכת אנגליה הופכת למדינה מאוחדת.
* 16 בינואר 929 - ייסוד ח'ליפות קורדובה

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-10
שנות ה-80 של המאה ה-10

**שנות ה-80 של המאה ה-10** היו העשור התשיעי של המאה ה-10, החלו ב־1 בינואר 980 והסתיימו ב־31 בדצמבר 989.

## אירועים בולטים בעולם

### מלחמה ופוליטיקה
#### מלחמות
* 981 – צבא של רמירו השלישי, מלך לאון הובס בקרב על ידי אל-מנסור וממלכת לאון אולצה לשלם פיצויים גדולים לחליפות קורדובה.
* 981 – הקרמטים מאבדים שליטה על בחריין.
* 988 – כוח בפיקוד אל-מנסור כבש שטחים נרחבים בממלכת לאון.

#### סכסוכים לאומיים ואזוריים
#### אירועים פוליטיים משמעותיים
* 980 – אוטו השני שב לתבוע את אדמות הלוראן. חותם על הסכם שלום עם לותר, מלך צרפת שהסכים לזנוח את דרישת הריבונות הצרפתית על הלוראן בעוד אוטו הכיר בזכותו של בנו של לותר, לואי, למלוך בצרפת אחרי אביו.
* 980 – מתחיל שלטונו של הנסיך ולדימיר.
* 985 – שבט של סלג'וק מתיישב ליד העיר קזיל-אורדה בקזחסטן של היום ומתאסלם.
* 1 במרץ 986 – לואי החמישי, מלך צרפת מתחיל את כהונתו
* 2 במרץ 986 – לואי החמישי מוכתר כמלך הפרנקים
* 987 – הצלחות גדולות לכוח מורי בראשות אל-מנסור. מורים מגיעים צפונית לנהר דורו.
* 987 – איג קאפה הוכתר למלך צרפת. צאצאיו של קאפה, בני השושלת הקאפטינגית, משלו ברציפות בצרפת (אם כי מן המאה הארבע עשרה תחת השם "שושלת ולואה" ולאחר מכן "שושלת בורבון") עד שנת 1848
* 988 – התנצרות רוס של קייב.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

### חקר העולם
* 982 – מגלה הארצות הנורדי אייריק תורוואלדסון גילה את גרינלנד והעניק לה את השם "הארץ הירוקה" (גריינלאנד, Grænland באיסלנדית).

## תרבות פופולרית

* 608 – מושלם ביפן אוגדן של 30 כרכים, אישינהו , שמאגד בתוכו את הידע הרפואי של אותה תקופה, שמתמקד במיון של מחלות מוכרות ושיטות הטיפול הנפוצות, לצד תפיסות מיסטיות משולבות מהרפואה הסינית ושל תפיסת יין ויאנג.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-10
שנות ה-90 של המאה ה-10

**שנות ה-90 של המאה ה-10** היו העשור העשירי והאחרון של המאה ה-10, החלו ב־1 בינואר 990 והסתיימו ב־31 בדצמבר 999.

## אירועים בולטים בעולם

### מלחמה ופוליטיקה
#### מלחמות
* 15 בספטמבר 994 – כוחות האימפריה הביזנטית מפסידים לכוחות השושלת הפאטימית בקרב אורונטס על העאסי
* 999 – הכוחות הטורקים כובשים את בוכרה. סיום השושלת הסאמאנית.

#### סכסוכים לאומיים ואזוריים
#### אירועים פוליטיים משמעותיים
* 994 – אוטו השלישי הופך לבגיר ומוכתר כקיסר האימפריה הרומית הקדושה
* 994 – אתלרד השני משלם כ-20,000 לירות דמי חסות למלך הוויקינגים, אולף הראשון מנורווגיה, כדי שזה לא יפלוש לאנגליה
* 994 – הוויקינגים מתיישבים בשטדה, (כיום בגרמניה)
* 24 באוקטובר 996 – רובר השני, מלך צרפת מתחיל את כהונתו
* 997 – העיר טרונדהיים נוסדה על ידי המלך הוויקינגי אולף הראשון
* 997 – קנת השלישי מוכתר למלך סקוטלנד
* 997 – תושבי גדנסק מוטבלים לנצרות בידי הקדוש אדלברט מפראג, שנשלח על ידי מלך פולין בולסלאב האמיץ
* 997 – מחמוד מע'זנה עולה לשלטון
* 2 באפריל 999 – סילבסטר השני מתמנה לאפיפיור

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-10
העשור השני של המאה ה-10

**העשור השני של [[המאה ה-10]]** הוא העשור שהחל ב-1 בינואר 910 והסתיים ב-31 בדצמבר 919.

## אירועים בולטים בעולם

### מלחמה ופוליטיקה
#### מלחמות
#### סכסוכים לאומיים ואזוריים
#### אירועים פוליטיים משמעותיים
* 10 בנובמבר 911 – לאחר שלושה ימים של התייעצויות בפורשהיים, נבחר קונראד הצעיר למלך פרנקיה המזרחית
* 911 – שארל התם חתם עם רולנד, מלך הוויקינגים הסכם לפיו הם מורשים להתיישב באזור בו התפתחה עם הזמן דוכסות נורמנדיה.
* 913 – בירת ממלכת אסטוריאס עברה ללאון. הקמת ממלכת לאון.
* 12 במאי 919 – היינריך הצייד נבחר לקיסר האימפריה הרומית הקדושה (כשליט מזרח פרנקוניה)

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-10
העשור הראשון של המאה ה-10

**העשור הראשון של [[המאה ה-10]]** הוא העשור שהחל ב-1 בינואר 900 והסתיים ב-31 בדצמבר 909.

## אירועים בולטים בעולם

ממוזער|שמאל|300px|העולם בעשור הראשון של המאה ה-10
### מלחמה ופוליטיקה
#### מלחמות
* 31 ביולי 904 - סלוניקי נופלת לידי הערבים, שמחריבים את העיר
* 905 - העבאסים כובשים מחדש את ארץ ישראל.
#### סכסוכים לאומיים ואזוריים
#### אירועים פוליטיים משמעותיים
* 900 - העיר מוגדישו, לימים בירת סומליה, מוקמת.
* 29 בינואר 904 - סרגיוס השלישי מדיח את האנטי-אפיפיור כריסטופורוס וממונה לאפיפיור
* 909 - סעיד בן חוסיין מקים מדינה שיעית בצפון אפריקה. תחילת השושלת הפאטמית. בירת הממלכה היא עיר מחדיה בתוניסיה של היום.
* 909 - הקמת מנזר קלוני.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-10
ג'ף מנגום

**ג'ף מנגום** (באנגלית: **Jeff Mangum**; נולד ב-24 באוקטובר 1970) הוא זמר-יוצר ורב-נגן אמריקאי, נודע בזכות היותו הכותב, הזמר והגיטריסט של הלהקה "ניוטרל מילק הוטל", וגם בתור אחד המייסדים של חברת התקליטים "אלפנט 6" .

נודע בזכות כתיבתו המסובכת והעמומה, הבולטת בעיקר באלבומה השני של ניוטרל מילק הוטל, "In The Aeroplane Over The Sea" .

## ביוגרפיה
ג'ף מנגום נולד בראסטון, לואיזיאנה, שם פגש את שאר מייסדי חברת התקליטים אלפנט 6, רוברט שניידר, וויל קולן הארט, וביל דוס. שלושתם חלקו תשוקה להקלטות ביתיות, בהשראת מוזיקאים כגון: מינוטמן , ג'ון קייג', והמוזיקה הפסיכדלית של שנות ה-60.

### ניוטרל מילק הוטל
מנגום נסע ברחבי ארצות הברית, בעודו עובד על הקלטות בטייפ ארבעה ערוצים תחת השם מילק, שבהמשך התפתח לניוטרל מילק הוטל. החומרים המוקדמים ביותר של נטרל מילק הוטל הם הקלטת "Hype City Soundtrack", ו-"Everything Is", תקליט 7". את אלבום הבכורה "On Avery Island" הקליט בין 1994 ל-1995. האלבום יצא לאור ב-1996 ב-Merge Records בצפון אמריקה, ו-Fire Records בממלכה המאוחדת. בעקבות הוצאת האלבום מנגום הרחיב את ניוטרל מילק הוטל וכלל בה את חבריו סקוט ספילאן, ג'וליאן קוסטר וג'רמי בארנס. הלהקה נסעה לדנוור ב-1997 להקליט את "In the Aeroplane Over the Sea", שיצא לאור ב-1998 ובהמשך הפך לאחד מאלבומי האינדי רוק המוערכים בכל הזמנים.

### אחרי ניוטרל מילק הוטל
מנגום פירק את הלהקה לאחר מסע הופעות ממושך בארצות הברית ואירופה שהסתיימה בתחילת 1998. בטענה שבריאותו אינה תקינה ושסבל מהתמוטטות עצבים, מנגום נמנע כמעט לחלוטין מהופעה בציבור עד פברואר 2001, כשקיים הופעה חד-פעמית בניו זילנד. באותה שנה הוציא מנגום אוסף של הקלטות שירי עם בולגריים בשם "Orange Twin Field Works: Volume I", ובהמשך ב-1997 אלבום סולו חי בשם "Live at Jittery Joe's".

## דיסקוגרפיה
### אלבומי סולו
* *Orange Twin Field Works: Volume I :2001*
* *Live at Jittery Joe's :2001*
* באוסף *Stroke: Songs for Chris Knox* השיר *Sign the Dotted Line:2009*

### עם ניוטרל מילק הוטל
* *Everything Is :1994*
* *On Avery Island :1996*
* *In the Aeroplane Over the Sea :1998*
* *Ferris Wheel on Fire :2011*

## קישורים חיצוניים

* 

## הערות שוליים

קטגוריה:רב-נגנים
קטגוריה:מוזיקאים אמריקאים
קטגוריה:אמריקאים שנולדו ב-1970
אלפא רומיאו דיסקו וולנטה

**אלפא רומיאו דיסקו וולנטה** (באיטלקית: **Alfa Romeo Disco Volante**) היא מכונית מרוץ ניסיונית המוגדרת כמכונית קונספט מתוצרת יצרנית הרכב האיטלקית **[[אלפא רומיאו]]** אשר יוצרה בין השנים 1952–1953.

סך הכול יוצרו 5 יחידות.

בשנת 2012 ייצרה "אלפא רומיאו" 2 דגמים ניסיוניים על שם דגמי הסדרה הניסיונית "אלפא רומיאו דיסקו וולנטה"" שיוצרה בשנות החמישים של המאה העשרים אלפא רומיאו דיסקו וולנטה ביי טורינג.

על שם הדגם "אלפא רומיאו דיסקו וולנטה" בנתה "אלפא רומיאו" בשנת 2013 ובשנת 2016 מכונית קונספט בשם אלפא רומיאו דיסקו וולנטה ביי טורינג.

## תצורות "אלפא רומיאו דיסקו וולנטה"

* 2 דלתות - ספיידר
* 2 דלתות - קופה

## מנועי "אלפא רומיאו דיסקו וולנטה"
* 2.0 ליטר
* 3.5 ליטר
## תמונות

קובץ:Alfa Romeo C52 Disco Volante (9328380271).jpg | "אלפא רומיאו דיסקו וולנטה" - ספיידר
קובץ:Alfa Romeo Disco Volante Spider h.jpg  | "אלפא רומיאו דיסקו וולנטה" - ספיידר
קובץ:Alfa Romeo museum - Alfa Romeo C52 Disco Volante.jpg | "אלפא רומיאו דיסקו וולנטה" - ספיידר
קובץ:Alfa Romeo Disco Volante (4550492617).jpg | "אלפא רומיאו דיסקו וולנטה" - ספיידר
קובץ:Alfa Romeo Disco Spider.jpg | "אלפא רומיאו דיסקו וולנטה" - ספיידר



קובץ:Alfa Romeo Disco Volante Coupé.jpg | "אלפא רומיאו דיסקו וולנטה" - קופה
קובץ:Alfa Romeo Disco Volante 010.jpg | "אלפא רומיאו דיסקו וולנטה" - קופה
קובץ:Alfa Romeo Disco Volante 004.jpg | "אלפא רומיאו דיסקו וולנטה" - קופה
קובץ:Alfa Romeo Disco Volante 006.jpg | "אלפא רומיאו דיסקו וולנטה" - קופה
קובץ:Alfa Romeo Disco Volante.JPG | "אלפא רומיאו דיסקו וולנטה" - קופה


## ראו גם
* אלפא רומיאו
* אלפא רומיאו 1900

## קישורים חיצוניים

## הערות שוליים

קטגוריה:מכוניות קונספט
קטגוריה:מכוניות מרוץ
קטגוריה:מכוניות קבריולה
קטגוריה:מכוניות קופה
דיסקו ולנטה
קטגוריה:כלי רכב איטלקיים
קטגוריה:דגמי מכוניות שהושקו ב-1952
NGC 4395

**NGC 4395** היא גלקסיה ספירלית, בקבוצת הכוכבים כלבי ציד, הנמצאת במרחק של כ-13.8 מיליון שנות אור ממערכת השמש ושייכת לקבוצת M94. 

## היסטוריה
לגלקסיה בהירות מדרגה סביב 10.1 והיא התגלתה ב-2 בינואר 1786 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1789 תחת הציון **V.29**, ותיאר אותה כעמומה ביותר, גדולה מאוד ועם מרכז עמום בהרבה משוליה. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון **1252** כשהיא מתוארת כזוג ערפיליות צמודות, עמומות ביותר וגדולות מאוד כאשר המזרחית מעט בהירה יותר מהמערבית. בתצפית מאוחרת יותר שיער ג'ון הרשל שייתכן ומדובר בערפילית אחת עם גרעין כפול ומרכז עמום מאוד, והוא גם הוסיף שרטוט שלה. בקטלוג הכללי של ערפיליות וצבירי כוכבים שפרסם בשנת 1864 הוא פיצל את הערפילית לשתי ערפיליות שונות תחת הציונים **GC 2958** ו-**GC 2962** וציין שתי ערפיליות נוספות, **GC 2959** ו-**GC 2960** שנמצאות בסמוך ויוצרות צורה של טרפז עם השתיים הראשונות. בשנת 1888 ג'ון דרייר הכניס את כל ארבע הערפיליות לקטלוג הכללי החדש, תחת הציונים NGC 4395, NGC 4399, NGC 4400 ו-NGC 4401 כאשר כולן מתוארות כעמומות ביותר, והשתיים שיוחסו לוויליאם הרשל תוארו גם כגדולות מאוד, עם מרכז עמום יותר מהשוליים וצוין גם שהן חלק מערפילית כפולה. כיום הציון NGC 4395 מציין את הגלקסיה עצמה, בעוד ש-NGC 4399, NGC 4400 ו-NGC 4401 נחשבים לחלקים של NGC 4395.

## תצפית
הגלקסיה נמצאת כ-5.2 מעלות מצפון לכוכב γ בשערות ברניקי וכ-7.75 מעלות מדרום-מערב לכוכב קור קרולי. כ-3.5 מעלות מצפון-מערב לה נמצאת NGC 4214 וכ-4.5 מעלות מצפון-צפון-מערב לה נמצאת NGC 4244, שתיהן שייכות גם כן לקבוצת M94.

## תכונות
אורכה הזוויתי של NGC 4395 הוא כ-13 דקות קשת, מעט פחות מחצי קוטרו של הירח המלא, שממרחקה שקול לקוטר של כ-53,000 שנות אור, כחצי מהקוטר של שביל החלב. מסתה מוערכת בכ- מסות שמש, כ-2.5% ממסת שביל החלב, כאשר רק כ- מסות שמש או כ-5.5% ממנה היא מסת הכוכבים שבגלקסיה, ומסת גז המימן החופשי בגלקסיה היא בערך פי 3 מכך, או כ- מסות שמש, ומהווה כ-16% מהמסה הכוללת. שאר המסה של הגלקסיה, קרוב ל-80%, היא של חומר אפל שטיבו אינו ידוע. בשנת 1989 התגלה שלגלקסיה יש גרעין גלקטי פעיל והיא סווגה כגלקסיית סייפרט מסוג I. זאת הגלקסיה הקטנה ביותר ועם הגרעין העמום ביותר (באופן מוחלט) שמוגדרת כגלקסיית סייפרט. במרכז הגרעין של הגלקסיה נמצא חור שחור, אך גם מסתו קטנה יחסית לחורים שחורים שיוצרים גרעין גלקטי פעיל ומסתו מוערכת בפחות מחצי מיליון מסות שמש. למרות שחלק משמעותי ממסת הגלקסיה היא גז מימן חופשי, קצב היצירה של כוכבים חדשים בגלקסיה הוא נמוך מאוד ונע בין אלפית מסת שמש בשנה במרכז הגלקסיה ובין שתי מאיות של מסת שמש בשנה בחלקיה החיצוניים.

## קישורים חיצוניים

* 

## הערות שוליים

קטגוריה:גלקסיות ספירליות
קטגוריה:קבוצת הכוכבים כלבי ציד
קטגוריה:קבוצת M94
קטגוריה:הקטלוג הכללי החדש
קטגוריה:גלקסיות סיפרט
פארק החי

**פארק החי** (או בשמו הקודם "**פינת החי**") הוא גן חיות בעיר בני ברק, הממוקם בסוף רחוב אשל אברהם בשיפוליה של שכונת רמת אלחנן.

## אודות גן החיות
הכניסה לגן היא חינמית. הגן כולל תצוגות של חיות מבויתות וחיות בר ומחולק לארבעה מתחמים: מתחם הזוחלים, מתחם היונקים, מתחם העופות ומתחם הדגים. בתוך הגן מגוון חיות כמו: יעלים, ינשופיים, קופים, למורים, פסיוניים, דורבנים, סנאים, טווסים, ברבור שחור ועוד, בריכה קטנה ובה עופות מים ומתקני ילדים.

## היסטוריה
גן החיות פארק החי הוקם בתחילת שנות ה-90 בשם "פינת החי". גן החיות הוקם על ידי ראש העיר בני ברק, הרב משה אירנשטין, בסיוע כספי שניתן ממחוז ברוקלין, ניו יורק, במסגרת ברית ערים תאומות שנחתמה, באותם ימים, בין עיריית בני ברק, לבין הנהלת מחוז ברוקלין. גן החיות נפתח בטקס בהשתתפות הווארד גולדין, נשיא מחוז ברוקלין באותה תקופה.

בשנת 2017 השקיעה עיריית בני ברק למעלה מ-7 מיליון ש"ח בפארק החי. הוחלט כי גן החיות כולו יעבור שיפוץ יסודי ובין היתר: ריצוף, גינון, השקיה, סלעיות, תוספת גדולה של בעלי חיים, כלובים, אקווריומים עם חלונות זכוכית לזוחלים ולדגים, וכמו כן יוקמו חצר לימודית זואולוגית, מערות מחסה לבעלי החיים ושילוט והסברה במטרה לאפשר סביבה תרבותית ולימודית. הצורך והחיוניות בשיפוץ הוסבר בכך שמלבד התיישנות חלק מהכלובים והמתקנים, ברבות השנים גדלה אוכלוסיית העיר בני ברק בצורה משמעותית. במהלך השיפוצים ברחו קופים מגן החיות ונתפסו.

ביולי 2018 עלתה טענה כי העירייה מונעת כניסת אזרחים לפינת החי שאינם תושבי העיר.

## הערות שוליים

קטגוריה:ישראל: גני חיות
קטגוריה:בני ברק: גאוגרפיה
המרכז להנצחת חיילי אנז"ק בבאר שבע

**המרכז להנצחת חיילי אנז"ק בבאר שבע** הוא אתר מורשת ומוזיאון בעיר העתיקה שבבאר שבע, סמוך לבית הקברות הצבאי הבריטי בבאר שבע. המוזיאון נחנך במסגרת חגיגות 100 שנים לכיבוש באר שבע על ידי אנזא"ק ב-31 באוקטובר 2017, במעמד ראש ממשלת ישראל, המושלת הכללית של ניו זילנד וראש ממשלת אוסטרליה. המוזיאון כולל מוצגים מקוריים של חיילי אנזא"ק, תמונות וסרטים המתעדים את פעילותם, ואולם הקרנה המעוצב כמוצב מהתקופה, בו מוצג סרט קצר המבוסס ברובו על קטעים מהסרט "The Lighthorsemen" ("הפרשים הקלים", אוסטרליה, 1987) הממחיש את קורותיהם של חיילי אנזא"ק במערכה.

## התפיסה האדריכלית של המוזיאון
אדריכל המבנה הוא אודי כסיף. זהו מבנה יצוק בטון-לבן וחשוף, המזכיר מצד אחד אבן מדברית ומצד שני את הביצורים במלחמות. צורתו של המבנה, ראש של סוס, נוצרה באזכור לפרשים המסתערים, שאפיינו את הקרב על באר שבע.

המבקרים נכנסים ישר אל החלל המרכזי שם מוצג מידע על המסע לארץ ישראל, הקרבות בעזה ועד לכיבוש באר שבע. משם מופנים המבקרים אל אולם ייחודי המשלב סרט ומופע, אשר בסופו צופים המבקרים ממרפסת המוזיאון אל נוף בית העלמין ובו ניצבות מצבות חיילי האנז"ק והצבא הבריטי.

## קישורים חיצוניים

* 
* המרכז להנצחת חיילי אנז"ק בבאר שבע, באתר e - ירוק
* המרכז להנצחת חיילי אנז"ק, באתר המועצה לשימור אתרי מורשת בישראל
* המרכז להנצחת חיילי אנז"ק בבאר שבע, באתר פייסבוק
* המרכז להנצחת חיילי האנז"ק, באתר עיריית באר שבע
* המרכז להנצחת חיילי אנז"ק, באתר חברת "כיוונים"
* המרכז להנצחת חיילי האנז"ק, באתר גו-נגב
* המרכז להנצחת חיילי אנז"ק בבאר שבע, באתר אי-ירוק
* 

## הערות שוליים

אנז"ק
אנז"ק
קטגוריה:באר שבע: חינוך
קטגוריה:אנזא"ק
קטגוריה:יחסי אוסטרליה–ישראל
קטגוריה:יחסי ישראל – ניו זילנד
קטגוריה:באר שבע: תיירות
טריומף מייפלאוור

**טריומף מייפלאוור** (באנגלית: **Triumph Mayflower**) היא מכונית משפחתית מתוצרת **Standard Motor Company** , אשר שווקה על ידי יצרנית הרכב הבריטית **[[טריומף (כלי רכב)|טריומף]]**, אשר יוצרה בין השנים 1949–1953 בבריטניה, אוסטרליה, ושוודיה.

יוצרו 35,000 יחידות.

## דגמי "טריומף מייפלאוור"

* 2 דלתות - סדאן (יוצרו 34,990 יחידות)
* 2 דלתות - קבריולה (יוצרו 10 יחידות).
* 2 דלתות - טנדר (יוצר באוסטרליה).

## תמונות

קובץ:1951 Triumph Mayflower - Side view.jpg | "טריומף מייפלאוור", שנת 1951 
קובץ:Triumph Mayflower (9475104521).jpg | "טריומף מייפלאוור" 
קובץ:Triumph-Mayflower-1.JPG | "טריומף מייפלאוור", שנת 1951 
קובץ:195? Triumph Mayflower (6319298539).jpg | "טריומף מייפלאוור"
קובץ:1953 Triumph Mayflower at Lime Rock (Trotta).jpg | "טריומף מייפלאוור", שנת 1953 
קובץ:Triumph Mayflower (1953) (35571763074).jpg | "טריומף מייפלאוור", שנת 1953 
קובץ:


## ראו גם
* טריומף
* טריומף איטליה
* טריומף TR2
* טריומף TR3
* טריומף TR5
* טריומף Stag

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
מייפלאוור
קטגוריה:דגמי מכוניות שהושקו ב-1949
קטגוריה:מכוניות בריטיות
קטגוריה:כלי רכב המיוצרים באוסטרליה
מיכאי טראיסטאריו

**מיכאי טראיסטאריו** (ברומנית: **Mihai Trăistariu**; נולד ב-16 בדצמבר 1979) הוא זמר רומני.

## ביוגרפיה
טראיסטאריו נולד בפיאטרה ניאמץ למשפחת אמנים, הוא למד לנגן בפסנתר מספר שנים והוא בוגר תואר במתמטיקה מאוניברסיטת יאשי, לאחר מכן הוא גם למד בבית ספר לתיאטרון בקונסטנצה.

ב-2004 הוציא את הסינגל הסולו הראשון שלו וב-2005 הוציא את אלבומו הראשון, הוא השתתף מספר פעמים בתחרות סלקציה נציונלה הבוחרת את נציג רומניה לאירוויזיון וב-2006 הוא זכה בה במקום הראשון עם השיר "Tornerò" (אני אחזור), בתחרות האירוויזיון השיר הגיע למקום הרביעי. לאחר האירוויזיון הוא נהיה לזמר מפורסם ברחבי אירופה וזכה במספר פרסים, הוא מכר מעל 1,500,000 אלבומים ברחבי העולם.

ב-2006 הוא קיבל אות אזרח כבוד מטעם עיר הולדתו.

בשנת 2021 השתתף בתוכנית המציאות הזמר במסכה רומניה בתור הכוכב והיה למודח השמיני.

## קישורים חיצוניים

* 

קטגוריה:זמרים רומנים
קטגוריה:משתתפי אירוויזיון 2006
קטגוריה:נציגי רומניה באירוויזיון
קטגוריה:משתתפי הזמר במסכה
קטגוריה:רומנים שנולדו ב-1979
מוחות אפלים (סרט, 2018)

**מוחות אפלים** (באנגלית: **The Darkest Minds**) הוא סרט מדע בדיוני אמריקאי משנת 2018, בבימויה של ג'ניפר יו נלסון ובתסריט מאת צ'אד הודג'. הסרט מבוסס על הרומן הראשון בסדרת הספרים "The Darkest Minds" מאת אלכסנדרה בראקן. בתפקידים הראשיים מככבים אמנדלה סטנברג, האריס דיקינסון, סקיילן ברוקס, מיה צ'ק, פטריק גיבסון, מנדי מור וגוונדולין כריסטי. הסרט עוקב אחר רובי דיילי, נערה בת 16, אשר לאחר מגפה מסתורית שמחסלת את רוב ילדי ארצות הברית, מפתחת כוחות על טבעיים ונמלטת ממחנה כליאה ממשלתי. היא מצטרפת לקבוצת צעירים בעלי כוחות דומים, במאבקם למצוא מקום בטוח בעולם שמפחד מהם. הסרט הופק בתקציב של כ-34 מיליון דולר והכניס כ-41.1 מיליון דולר ברחבי העולם.

## תקציר עלילה
רובי דאלי, נערה שמגלה כי יש לה כוחות טלפתיים מסוכנים במיוחד, מסווגת בטעות כ"ירוקה" בעלי אינטלקט גבוה אך לא מסוכנים לאחר שהיא מהפנטת רופא כדי להסתיר את יכולותיה האמיתיות (היא למעשה "כתומה", הקבוצה המסוכנת ביותר).

לאחר שש שנים במחנה, היא נחשפת ומוברחת משם על ידי ד"ר קייט מה"ליגה", ארגון מחתרתי שמתנגד לממשלה. רובי בורחת מהליגה ומצטרפת לשלושה ילדים נוספים בעלי כוחות: ליאם, צ'ארלס וזו. יחד הם יוצאים למסע לאתר את "איסט ריבר" מקלט סודי לילדים בעלי כוחות.

ב"איסט ריבר" הם מגלים שהמקום מנוהל על ידי "הילד החמקמק" קלאנסי גריי, בנו של נשיא המדינה. קלאנסי, גם הוא כתום, מנסה לרתום את רובי לטובתו, אך מתברר שהוא משתף פעולה עם הממשלה ומתכנן לשלוט בילדים. לאחר שהוא מנסה לפגוע ברובי, היא בורחת עם חבריה.

בסיום, הם מתמודדים עם מתקפה של כוחות הממשלה, המחנה נשרף, צ'ארלס נפצע ורובי נאלצת לזמן את הליגה. היא מקריבה את אהבתה לליאם ומוחקת את עצמה מזיכרונו כדי שימשיך בחייו. הסרט מסתיים כשצ'ארלס מטופל בבית חולים, ליאם נמלט, ורובי מצטרפת רשמית לליגה כדי להילחם למען הילדים.

## צוות השחקנים הראשי
* אמנדלה סטנברג רובי דיילי: נערה בת 16 עם כוחות טלפתיים נדירים.
* האריס דיקינסון ליאם סטיוארט: מנהיג קבוצת הנמלטים ובעל כוחות טלקינטיים.
* סקיילן ברוקס צ'ארלס 'צ'אבס' מריוות'ר: חבר בקבוצה עם יכולות טכנולוגיות.
* מיה צ'ק סוזומה: ילדה שקטה עם יכולת שליטה בחשמל.
* פטריק גיבסון קלנסי גריי: נער כריזמטי עם כוחות טלפתיים, בנו של נשיא ארצות הברית.
* מנדי מור קייט קונור: רופאה שמסייעת לילדים להימלט מהשלטון.
* גוונדולין כריסטי ליידי ג'יין: ציידת ראשים המרדפת אחרי ילדים עם כוחות.

## ביקורות
הסרט "מוחות אפלים" קיבל ביקורות שליליות ברובן. באתר Rotten Tomatoes, הסרט מחזיק בציון של 16% על סמך 136 ביקורות, עם דירוג ממוצע של 4.04 מתוך 10. הקונצנזוס באתר קובע: "הסרט לא מצליח לבלוט בז'אנר העמוס של עיבודים לספרי נוער, ומשאיר את הצופים בתחושת דז'ה וו דיסטופית".באתר Metacritic הסרט קיבל ציון ממוצע של 39 מתוך 100, בהתבסס על 28 ביקורות, מה שמעיד על "ביקורות שליליות בדרך כלל".

רוג'ר איברט כתב כי "הסרט מתחיל בהבטחה אך לא מצליח לממש אותה, עם עלילה שמרגישה שטחית ואינה מעמיקה בחוויות הילדים בעולם חסר אמון". בביקורת ב-לוס אנג'לס טיימס נכתב: "אמנדלה סטנברג מובילה את הסרט, אך העלילה מרגישה כמו שילוב של קלישאות מז'אנר הדיסטופיה לנוער". בהגרדיאן ציינו כי "למרות צוות שחקנים חזק, הסרט נופל לקלישאות של ז'אנר הדיסטופיה ואינו מצליח לחדש".

## קישורים חיצוניים

## הערות שוליים

קטגוריה:סרטי פוקס המאה ה-20
קטגוריה:סרטי 2018
האלבומים הנמכרים ביותר לפי שנה בבריטניה

[ממוזער|302x302px|[21 (אלבום)|21, של הזמרת אדל, הוא האלבום הנמכר ביותר בבריטניה בשנת 2011, העשור השני של המאה ה-21 ובמאה ה-21]]
**האלבומים הנמכרים ביותר לפי שנה בבריטניה** היא רשימה אשר כשמה, מציגה את האלבומים הנמכרים ביותר בכל שנה בבריטניה. כיום, על פי איגוד תעשיית ההקלטות הבריטי, חמשת האלבומים הנמכרים ביותר במדינה הם Greatest Hits של קווין,  של אבבא, Sgt. Pepper's Lonely Hearts Club Band, של הביטלס, 21 של אדל, ו- של אואזיס.

במשך זמן מסוים, היה האלבום Back to Black, של איימי ויינהאוס לאלבום הנמכר ביותר במאה ה-21 בבריטניה. ביולי 2018, נודע כי 21 של אדל עקף אותו.

## הישגים
נכון לשנת 2018, הביטלס הם היחידים אשר קיבלו את תואר "האלבום הנמכר ביותר בשנה בבריטניה" חמש פעמים. כמו כן, אדל היא האמן הראשון בהיסטוריה של בריטניה אשר מכר למעלה מ-3.5 מיליון עותקים עם אלבום בשנה אחת.

בשנת 2015, בעקבות הוצאת אלבומה השלישי, 25, הפכה אדל לאמן הראשון בעל שני אלבומים שנמכרו בכלמעלה מ-2 מיליון עותקים בשנה אחת במדינה.

## הנמכרים ביותר לפי שנה
להלן רשימת האלבומים הנמכרים ביותר בבריטניה לפי שנה. נתוני המכירות חלים על העותקים אשר נמכרו באותה השנה בלבד. ייתכן כי האלבומים מכרו עותקים נוספים לאחר מכן.

## הנמכרים ביותר לפי עשור
להלן רשימת האלבומים הנמכרים ביותר בבריטניה לפי עשור. נתוני המכירות חלים על העותקים אשר נמכרו באותו העשור בלבד. ייתכן כי האלבומים מכרו עותקים נוספים לאחר מכן.

## ראו גם
* רשימת הסינגלים הנמכרים ביותר לפי שנה בבריטניה

## הערות שוליים

הממלכה המאוחדת
בינת אל פאנק

**בינת אל פאנק** (תרגום: בת הפֿאנק) הוא הרכב מוזיקת עולם ישראלי, המבוסס על שילוב ז'אנר הפאנק (Funk) עם מוזיקה תימנית מסורתית, עם השפעות מוזיקליות מן הסול, ממוזיקה טורקית ומאפרוביט.

## פעילות
ממוזער|בינת אל פאנק בהופעה במסגרת פסטיבל "זירו" 2017
ההרכב הוקם בשנת 2012 על ידי שירן קרני, סולנית הלהקה, בזמן לימודיה באקדמיה למוסיקה ולמחול בירושלים. ההרכב החל את דרכו עם שישה חברים בלבד, ובהמשך התווספה אליו חטיבת כלי נשיפה.

באוקטובר 2013 העלתה הלהקה סינגל ראשון, "מן זאמאן", ליוטיוב. בשלב זה החלה הלהקה לקבל הכרה בקרב מדורים המסקרים אמני אינדי, וסוקרה בעניין סביב שילוב הסגנונות הייחודי שבא לידי ביטוי בלהקה. בשנים אלו הופיעה הלהקה במועדונים ופסטיבלים ברחבי הארץ, ביניהם אינדינגב, פסטיבל יערות מנשה, אינדי סיטי, גרובסטוק, זורבה ועוד.

במרץ 2016, לאחר שלוש וחצי שנות עבודה, יצא אלבום הבכורה “בינת אל פאנק", הנושא את שם ההרכב, והופץ מסחרית.

באוגוסט 2018 יצא הסינגל ״שאבדע״, סינגל ראשון מתוך האלבום השני, "!The Great & Glorious Yemenite Funky Thing". במהלך שנה זו החל ההרכב לצאת לראשונה לסיבובי הופעות בחו״ל. ההרכב הופיע ב״מילניום הול״ (״millennium hall״) באתיופיה, בפסטיבל ״זירו״ בהודו, ובמועדונים נוספים בהודו, אתיופיה, ארצות הברית וקנדה.

בשנת 2020 השתתפה הלהקה בפסטיבל "סימנים חיוניים" אשר התקיים במשך שמונה ימים במאי 2020, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, אלקטרוני, ג'אז ואקספרימנטלי.

בשנת 2024 הוציאו סינגל חדש בשם תן לי אהבה.

## חברי ההרכב
**הרכב רשמי**
* שירן קרני - שירה
* רגב ברוך - תופים
* עודד בן יצחק - סקסופון טנור
* דוד מיכאלי - גיטרה בס
* יותם כהן - גיטרה חשמלית
* שרון מנצור - קלידים

**הרכב הופעות/ חברי עבר**
* טל אברהם - חצוצרה
* טל סנדמן - גיטרה חשמלית
* אור סיני - קונטרבס
* טל טימור - קלידים
* ניתאי מרקוס - גיטרה בס
* רון זילברשטיין - טרומבון
* טל בן רעי - טרומבון
* דגן זעירה - טרומבון
* יוחאי כהן - טרומבון
* גלעד אמסלם - דרבוקה
* איוון צ'רשניש - כלי הקשהֿ

## קישורים חיצוניים
* 
* דף הפייסבוק של בינת אל פאנק
* עמוד היו טיוב של בינת אל פאנק
* דף האינסטגרם של בינת אל פאנק
* המוזיקה של בינת אל פאנק בספוטיפיי
* 
* 
* 

## הערות שוליים

קטגוריה:להקות פאנק (Funk) ישראליות
קטגוריה:להקות רגאיי ישראליות
קטגוריה:מוזיקת עולם
דויטשה רייכסבאן (גרמניה המזרחית)

**דויטשה רייכסבאן** (בגרמנית: **Deutsche Reichsbahn**; רכבת הרייך הגרמני) היה שמה של חברת הרכבות הממשלתית האחראית לתפעול תחבורה מסילתית ברפובליקה הדמוקרטית הגרמנית (גרמניה המזרחית) ואחרי האיחוד עד 31 בדצמבר 1993, עד להקמת דויטשה באן.

החברה הייתה חברה בבעלות המדינה שהוקמה בשנת 1949 כאשר תחבורת המסילות הגרמנית הוחזרה לשליטת גרמניה, לאחר שבמשך 4 שנים היו בשליטת בעלות הברית, בעקבות מלחמת העולם השנייה ופירוק הדויטשה רייכסבאן. הרכבות באזורי הכיבוש הסובייטיים (שהפכו לגרמניה המזרחית ב-7 באוקטובר 1949) המשיכו לפעול בשם **דויטשה רייכסבאן**, השם שניתן לחברת הרכבות ב-1937. בגרמניה המערבית את הרייכסבאן ירשה חברת הרכבות הפדרלית, ה**[[דויטשה בונדסבאן]]**. שניהן פעלו כיחידות נפרדות עד למיזוגן ב-1994.

הדויטשה רייכסבאן המזרח גרמנית הייתה למעסיק הגדול ביותר בגרמניה המזרחית והייתה חברה ממשלתית הכפופה למשרד התחבורה (Ministerium für Verkehr der DDR). מנובמבר 1954 עד נובמבר 1989, שר התחבורה גם החזיק במקביל בתפקיד מנכ"ל הדויטשה רייכסבאן (Generaldirektor der Deutschen Reichsbahn). מטה החברה היה במזרח ברלין בווסשטראסה (Voßstraße) סמוך לחומת ברלין ומול הרייך קנצלריה.

## קישורים חיצוניים

קטגוריה:גרמניה: רכבות
קטגוריה:גרמניה המזרחית: ארגונים ממשלתיים
קטגוריה:אירופה: חברות ותאגידי רכבות
גובסיי קלוצמן

שמאל|ממוזער|250px|יהושע קלוצמן
**גובסיי (יהושע) קלוצמן** (10 בספטמבר 1900, פינסק, בלארוס - 2 ביולי 1967, ראשון לציון, ישראל) היה מראשוני התעשיינים בארץ ישראל, בימים שלפני קום המדינה, בעליו של מפעל סכיני הגילוח "אוקבה", יצואן ואיש חסד.

קלוצמן, נולד ב-10 בספטמבר בפינסק שבבלארוס להוריו יצחק ושרה קלוצמן. כבן למשפחה דתית נשלח ללמוד בחדר. בגיל 17 עזב את הישיבה ונסע ללמוד לימודים כלליים בגרמניה, בעיר זולינגן, שם גם למד והתמחה בתעשיית הלהבים.

עם סיום לימודיו בגרמניה, נסע קלוצמן לפולין - ורשה, והחל במאמצים להקים מפעל לסכיני גילוח. המאמצים נסעו פרי ובשנת 1931, הקים בורשה את מפעל סכיני הגילוח - **ורשאבסקה פאבריקה אוסטז'י דו גולניה-פולונוז**. הוא פרסם בעיתוני גרמניה מודעת דרושים, בה הוא מחפש עבור בית החרושת, מומחית להשחזת סכיני גילוח. למודעה נענתה צעירה מהעיר זולינגן, בשם אלזה שמיץ, אשר הגיעה לשם כך במיוחד לוורשה, והחלה לעבוד במפעל. בשנת 1933 השלימה אלזה הליכי גיור, והשניים נישאו זה לזה. בינתיים התעוררה בעיה באשר לשמו של המפעל "פולונז", כאשר תעשיין פולני אחר, בעל מפעל בשם "**פולונוס**", הגיש תביעת הפרת זכויות, וקלוצמן נאלץ לשנות את שם המפעל ל"**פולוניה**".

במהלך שנת 1934, נסע קלוצמן לארץ ישראל, והקים בעיר ראשון לציון מפעל לסכיני גילוח בשם "**אוקבה**". כך בילה קלוצמן את השנים שלפני מלחמת העולם השנייה, בנסיעות בין ורשה וראשון לציון, תוך שהוא מנהל את שני המפעלים, בעת ובעונה אחת. המפעל הישראלי הפך ליצרני בשנת 1936, כאשר התוצרת משמשת לצריכה מקומית, כמו גם לייצוא לאירופה, ולמדינות האימפריה הבריטית באסיה ובאפריקה. לשיא הייצור הגיע המפעל בזמן המלחמה, אז הועסקו בו כ־150 עובדים, והתפוקה החודשית הגיעה לחמישה מיליון סכיני גילוח.

## קישורים חיצוניים

* אוקבה באתר נוסטלגיה אונליין.
* אוקבה באתר התחביבים - ХОББИ•HOBBY•

קטגוריה:תעשיינים יהודים
קטגוריה:ישראלים ילידי בלארוס
קטגוריה:אנשי העלייה החמישית
קטגוריה:ישראלים שנולדו ב-1900
קטגוריה:ישראלים שנפטרו ב-1967
הסטה קוגניטיבית

**הסטה קוגניטיבית** (או **שִיפְטִינְג**) מתייחסת לתהליך מנטלי שבו האדם מעביר באופן מודע את הקשב שלו ממוקד אחד לאחר. זאת להבדיל ממעבר בלתי מודע של מוקד תשומת הלב, המכונה החלפת משימות (Task switching). שני תהליכים אלו הם צורות שונות של גמישות קוגניטיבית.

בזיכרון העבודה קיים מנגנון ניתוב מרכזי המסוגל לטפל בכל מידע כמעט, אך הוא גם דורש מאמץ מנטלי כדי להפנות את הקשב לגירויים החשובים ולטפל בהם נכון כדי שיקודדו בזיכרון לטווח הארוך.
היכולת לשנות את מוקד תשומת הלב באופן מודע היא חלק מהתפקודים הניהוליים והיא יכולה לסייע לאדם להסתגל למצבים חדשים.
כאשר חל שינוי בסיטואציה או בתנאים הסביבתיים, יכול לחול שינוי גם באוסף החוקים והתגובות ההולמים את הסיטואציה החדשה.
ההסטה הקוגניטבית כוללת זניחה של סט מנטלי בלתי רלוונטי לטובת שפעול של מטלה או סט מנטלי חדשים ורלוונטיים יותר.

מבחינה נוירולוגית, קליפת המוח הקדם-מצחית משמשת כמרכז של השליטה הקוגניטיבית והתפקודים הניהוליים. בהתאם לכך, היא זו שמאפשרת את הפניית הקשב לאירועים רלוונטיים להתנהגות.

במסגרת הכללית של טיפול קוגניטיבי, הסטה קוגניטיבית מתייחסת לבחירה מודעת בלקיחת אחריות על הרגלים מנטליים והפנייה מחדש של תשומת הלב, בכיוונים מועילים ומוצלחים יותר.

אנשים עם הפרעת קשב, עלולים להתקשות בהסטה קוגניטיבית של מוקד תשומת הלב שלהם בהתאם לצורך.

## ראו גם
* רולו מאי
* תפיסה
* זרימה (פסיכולוגיה)
* עיבוד מלמטה-למעלה ומלמעלה-למטה
* מיקוד יתר (היפר-פוקוס)

## הערות שוליים

קטגוריה:קוגניציה
קטגוריה:מחקר
קטגוריה:פסיכולוגיה קוגניטיבית
קטגוריה:מאפיינים של הפרעת קשב
קטגוריה:קשב
סטפני מרטיני

**סטפני מרטיני** (באנגלית: **Stefanie Martini**; נולדה ב-6 באוקטובר 1990) היא שחקנית אנגלייה, הידועה מהופעתה בתפקיד ראשי בהפקה של ITV משנת 2017 לסדרה "החשוד העיקרי 1973". עוד כיכבה במיני-סדרה "דוקטור ת'ורן" (2016), "עיר הברקת" (2017) וסרט הקולנוע "בית המזימות".

## ביוגרפיה
מרטיני נולדה בבריסטול וגדלה בכפרים בצפון סאמרסט. היא סיימה את לימודי התיכון בבית ספר מקומי, כיכבה במחזות בתיאטרון לנוער וינסקומב, ושיחקה עם התיאטרון הלאומי לנוער. היא התעניינה באיור, עשתה בחינות A Levels ב-Churchill Academy and Sixth Form ולקחה קורס באמנות. מורה שלה הציע לה שאם היא מתעניינת במשחק, כדאי שתתנסה בכך. אחרי שנכשלה פעם אחת להתקבל לאקדמיה המלכותית לאמנות הדרמה (RADA), הצטרפה מרטיני לתוכנית חד שנתית בבית הספר למשחק של תיאטרון בריסטול אולד ויק, שם חברי הלהקה כתבו מחזות משלהם אותם הציגו בבתי ספר מקומיים. בשנה לאחר מכן התקבלה ל-RADA.

בשנה השלישית ללימודיה ב-RADA שיחקה מרטיני בתפקיד משנה בפרק בסדרת הטלוויזיה "אנדוור". ב-2016 כיכבה בדמות מרי ת'ורן במיני-סדרה "דוקטור ת'ורן", ובתפקיד הנסיכה לנגווידיר בסדרה "עיר הברקת" רשת NBC. מרטיני גילמה את דמותה של ג'יין טניסון בהפקה משנת 2017 של ITV "החשוד העיקרי 1973". ב-2017 שיחקה בתפקיד סופיה דה הבילנד בסרט הקולנוע "בית המזימות", עיבוד לרומן באותו שם מאת אגאתה כריסטי.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות האקדמיה המלכותית לאמנות הדרמה
קטגוריה:אנגליות שנולדו ב-1990
קטגוריה:אנגלים שנולדו ב-1990
דויטשה בונדסבאן

**דויטשה בונדסבאן** (בגרמנית: **Deutsche Bundesbahn**; **הרכבת הפדרלית הגרמנית**) היא חברת הרכבות הממשלתית שהוקמה ברפובליקה הפדרלית של גרמניה (FRG) ב-7 בספטמבר 1949 כיורשת הדויטשה רייכסבאן גזלשאפט **(DRG)**. הדויטשה רייכסבאן המשיכה לשמש כחברת הרכבות הממלכתית של גרמניה המזרחית עד לאחרי איחוד גרמניה, כאשר החברות התמזגו על מנת ליצור את דויטשה באן, אשר הוקמה ב-1 בינואר 1994.
## רקע
שמאל|ממוזער|המברק המודיע על הקמת דויטשה בונדסבאן
לאחר מלחמת העולם השנייה, הממשלות הצבאיות של בעלות הברית באזורי הכיבוש בגרמניה היו *דה-פקטו* הגופים האחראים לניהול הרכבת הגרמנית בשטחי השליטה שלהם.ב-10 באוקטובר 1946, הרכבת שבשליטת הבריטים והאמריקאים אורגנה מחדש והפכה לחברת Deutsche Reichsbahn im Vereinigten Wirtschaftsgebiet (הרכבת הקיסרית הגרמנית הרכבת באזור הכלכלי המאוחד), בעוד ב-25 ביוני 1947, הפרובינציות שתחת הכיבוש הצרפתי יצרו את חברת Südwestdeutsche Eisenbahn. עם היווצרות גרמניה המערבית, חברות הרכבות התאחדו תחת **חוק הרכבת הפדרלית** *(Bundesbahngesetz)* שאושרר ב-13 בדצמבר 1951. הרכבת חבל הסאר צורפה למערך מסילות הברזל ב-1 בינואר 1957.

## ארגון
דויטשה בונדסבאן הייתה חברה בבעלות המדינה, תחת שליטת *Bundesverkehrsministerium* (משרד התחבורה הפדרלי).המטה שכן בפרנקפורט בשנת 1985 היא הייתה החברה השלישית בגודלה בגרמניה המערבית, עם כוח עבודה של 322,383 עובדים. החברה הפעילה כוח משטרה מיוחד בשם משטרת הרכבות *(Bahnpolizei)*.

מאחר שמערב ברלין הייתה מוקפת בשטח גרמניה המזרחית, שירותי הרכבת המקומיים למרחקים ארוכים ולשאר חלקי העיר סופקו באופן בלעדי על ידי הדויטשה רייכסבאן, למרות שהדויטשה בונדסבאן הפעילה מסוף כרטיסים ב-Hardenbergstraße ליד תחנת הרכבת המרכזית במערב ברלין (Zoologischer Garten).
## ראו גם
* דויטשה באן

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:גרמניה: רכבות
קטגוריה:גרמניה המערבית
קטגוריה:אירופה: חברות ותאגידי רכבות
You Don't Know What to Do

**You Don't Know What to Do** (בעברית: **אתה לא יודע מה לעשות**) הוא סינגל של הזמרת מריה קארי, מתוך אלבומה ה-12 Me. I Am Mariah... The Elusive Chanteuse. השיר יצא כסינגל הרביעי והאחרון מהאלבום ב-30 ביוני 2014 בשיתוף הראפר וייל.

השיר הגיע למקום ה-14 במצעד השירים שבוולוניה, והשלישי במצעד השירים הדיגיטליים הבינלאומיים שבקוריאה הדרומית.

## רקע וכתיבה
השיר נכתב על ידי קארי עצמה, ג'רמיין דופרי, בראיין מייקל קוקס, פטריק אדמאס וטרי גונזלס והופק על ידי השלושה הראשונים. פטריק אדמאס וטרי גונזלס מופיעים בקרדיטים על כתיבת השיר מאחר שהשיר מסמפל את השיר "I'm Caught Up in a One Night Affair" שנכתב על ידי אדמאס וגונזלס למרות שבפועל השיר נכתב רק על ידי קארי, דופרי וקוקס.

השיר עורר סערה בעולם בעקבות כך שעטיפת הסינגל בה מצולמת קארי עצמה עברה עבודת פוטושופ. קארי הגיבה לדברים והצהירה כי אין לה ידיעה באיך נראות התמונות והעטיפות עד ליציאתן. על מנת לקדם את השיר הופיעו קארי ווייל עם השיר בתוכנית "Today" בארצות הברית.

## ניתוח מוזיקלי
מבחינה מוזיקלית השיר הוא שיר דיסקו ואילו מבחינה לירית השיר מדבר על הניסיונות הכושלים של בן זוגה של קארי להיות רומנטי כלפיה. בשל היעדר קליפ השיר לא זכה להצלחה בעולם פרט לבלגיה ודרום קוריאה שהיו שתי המדינות היחידות בהם השיר נכנס למצעד שלהם.

למרות זאת, השיר זכה לביקורות חיוביות בקרב מבקרי המוזיקה אשר החמיאו לעובדה שהזמרת השתמשה בדיסקו בשיר וכינו את המהלך הזה כ"החזרת הדיסקו לתחייה" ואף כינו אותו השיר הכי טוב באלבום והשוו אותו לשירים של ג'וסלין בראון, דאפט פאנק, להקת שיק ופארל ויליאמס.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי בריאן-מייקל קוקס
קטגוריה:שירים שנכתבו על ידי מריה קארי
קטגוריה:שירים שהופקו על ידי ג'רמיין דופרי
The Art of Letting Go

**The Art of Letting Go** (בעברית: **אומנות ההרפיה**) הוא סינגל של הזמרת מריה קארי, מתוך אלבומה ה-12 Me. I Am Mariah... The Elusive Chanteuse. השיר יצא כסינגל השני מהאלבום ב-11 בנובמבר 2013, ונכתב והופק על ידי קארי עצמה ורודני ג'רקינס.

השיר הגיע למקום התשעים במצעד הסינגלים הבריטי.

## הוצאה
השיר נחשף לראשונה דרך הרשת החברתית פייסבוק ולאחר מכן שוחרר באופן רשמי להורדה דיגיטלית. הרעיון של להפיץ את השיר בפייסבוק היה של המנהל שלה והראפר ג'רמיין דופרי על מנת לעניין את התעניינותם של "מעריצים מתים" בה.

לבסוף, הגרסה שאותה הפיצה קארי בפייסבוק שלה, הייתה גרסת דמו ולא הגרסה הסופית של השיר, קארי מחקה את השיר מהפייסבוק לאחר כמה שעות והעלתה אותו מחדש בגרסה המקורית תוך כדי שהיא מתנצלת על מה שקרה. הרולינג סטון עשו על השיר סיקור מקיף.

## ניתוח מוזיקלי
מבחינה מוזיקלית השיר הוא שיר R&B וגוספל אשר מושפע ממוזיקה ישנה יותר. פסנתר וגיטרת מיתרים היו כלי הנגינה העיקריים בהם השתמשו להכנת השיר. מבחינה לירית השיר מדבר על הכוח של אנשים להפרות ולשחרר את הדברים הקשים והרעים בחיינו.

השיר זכה לביקורות חיוביות ממבקרי המוזיקה אשר השוו אותו לסינגל הבכורה שלה "Vision of Love", בעקבות ההפקה המינימליסטית והיכולות הווקאליות שלה. אך בשל היעדר קליפ השיר לא זכה להצלחה בעולם כאשר נכנס למצעדים של מספר מדינות מועטות וגם בהם לא הגיע למיקומים גבוהים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות R&B עכשוויות
קטגוריה:סינגלים בהוצאת איילנד רקורדס
נבואיים

[ממוזער|[נבו יריחו]]
**נְּבוֹאִיִים** (שם מדעי: **Diplocentridae**) היא משפחת עקרבאים בינוניים, בתוכה כ-120 מינים החיים באמריקה, למעט הסוג נבו החי במדבריות המזרח התיכון. מחקר מ-2003 הציע להתייחס אליהם כתת-משפחה במשפחת העב-ידיים, אך רוב החוקרים עוד מתייחסים אליה כאל משפחה עצמאית.

אלו עקרבים גדולים יחסית בעלי צבעים כהים המסתתרים רוב הזמן מתחת לסלעים וצמחייה ויוצאים בלילות לצוד חרקים ויצורים קטנים אחרים. ארסם חלש יחסית והם לא קטלניים לאדם.

בישראל מצויים כמה מינים מהמשפחה כמו נבו יריחו שהפך בספטמבר 2018 לעקרב הלאומי של ישראל.

## מיון
במשפחה 10 סוגים ב-2 תת-משפחות:

משפחה **נבואיים** (Diplocentridae)
*תת-משפחה Diplocentrinae
**סוג *Bioculus*
**סוג *Cazierius*
**סוג *Cryptoiclus*
**סוג *Didymocentrus*
**סוג *Diplocentrus*
**סוג *Heteronebo*
**סוג *Kolotl*
**סוג *Oiclus*
**סוג *Tarsoporosus*
*תת-משפחה Nebinae
**סוג נבו (*Nebo*)
***מין נבו יריחו (*Nebo hierichonticus*)

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1880
קטגוריה:טקסונים שתוארו בידי פרדיננד כרש
התחנה המרכזית של מודיעין

**התחנה המרכזית של מודיעין** היא מסוף האוטובוסים המרכזי במודיעין. התחנה ממוקמת בכיכר התחבורה, שהיא מרכז התחבורה הציבורית הראשי במודיעין-מכבים-רעות.

## מבנה התחנה
התחנה ממקומת מפלס אחד מתחת לכיכר התחבורה. התחנה כוללת 8 רציפים בינעירוניים, רציף הורדה, מתחם "על הקו" וקפיטריה בהפעלת "קופיקס" אשר נגישה גם לקונים אשר נמצאים מחוץ לתחנה.

שטח התחנה הוא כ-3,000 מ"ר והוא כולל אולם נוסעים בגודל של כ-1,100 מ"ר, שטח מעבר מקורה בין תחנת האוטובוסים לרכבת בגודל של כ-1,100 מ"ר ושטח מסחרי בגודל של כ-720 מ"ר.

במפלס הכיכר שמעל לתחנה ממוקם רציף לאוטובוסים עירוניים.

## היסטוריה
התחנה הוקמה על ידי החברה הכלכלית של מודיעין, כשבנייתה החלה ב-2014, בתוכנית להשלמה עד מאי 2016, אך בפועל הפתיחה נדחתה עד יולי 2017.

הפעלת התחנה מהווה את השלב האחרון בהקמת "כיכר התחבורה". לפניו נפתחו תחנת הרכבת מודיעין מרכז, קניון עזריאלי מודיעין והכיכר עצמה המהווים חלק אינטגרלי מהמתחם בנוסף לתחנה המרכזית.

הכנה לחיבור בין תחנת הרכבת לתחנה המרכזית בוצעה כבר עוד לפני תכנון בניית התחנה המרכזית בעת בניית תחנת הרכבת מודיעין מרכז. ההכנה כוללת מבואה גדולה אשר הייתה מיועדת לשימושי מסחר, בפועל מבואה זו אינה פעילה.

עם פתיחת התחנה בוצע ארגון מחדש של הקווים הפנימיים במודיעין. הקווים הסיבובים הקודמים בוטלו ובמקום נפתחו קווים דו כיווניים.

## שירותי התחנה
### במפלס התחנה
בתחנה עצמה ישנם 8 רציפים. כל הקווים היוצאים ממפלס זה הם בינעירוניים פרט לשני קווים פנימיים.

### במפלס הכיכר
במפלס הכיכר והקניון ישנו שירות עירוני, אזורי וחמישה קווים בינעירוניים.

אחת מהתחנות המפלס הכיכר משמשת להורדת נוסעים בקווים בינעירוניים לפני כניסתם לתחנה עצמה.

ברשימה מטה מצוינים קווים האוספים ממקום זה בתחנה.

כל קווי האוטובוס במפלס זה מופעלים על ידי חברת קווים למעט קו 357 המופעל על ידי מטרופולין אשר מוצאו גם הוא במודיעין עילית.

## קישורים חיצוניים
* מסגרות הבטון יהפכו לפרגולות הצללה, 26 במאי 2015, יהודה גולן, אתר mnews

## הערות שוליים

קטגוריה:מודיעין-מכבים-רעות: תחבורה
קטגוריה:מודיעין-מכבים-רעות: מבנים
מודיעין
לודוויג השלישי, דוכס וירטמברג

**לודוויג השלישי, דוכס וירטמברג** (בגרמנית: **Ludwig der Fromme**; 1 בינואר 1554 – 18 באוגוסט 1593) היה דוכס וירטמברג בין השנים 1568–1593.

## ביוגרפיה
לודוויג נולד ב-1 בינואר 1554 בשטוטגרט, והיה בנם היחיד ששרד של כריסטוף, דוכס וירטמברג ואנה מריה מברנדנבורג-אנסבך, בתם של גאורג, מרקיז ברנדנבורג-אנסבך והדוויג ממינסטרברג-אלס. בשנת 1568 מת אביו, ולודוויג עלה לשלטון במקומו, תוך שאמו, וולפגנג, רוזן פפאלץ-צווייבריקן, גאורג פרידריך, מרקיז ברנדנבורג-אנסבך וקרל השני, מרקיז באדן-דורלאך משמשים כעוצרים עד לבגרותו.

ב-7 בנובמבר 1575 התחתן לודוויג עם דורותיאה אורסולה מבאדן-דורלאך, בתו של קרל השני, מרקיז באדן-דורלאך, ולאחר מותה הוא התחתן עם אורסולה מוואלדנץ, בתו של גאורג יוהאן הראשון, רוזן פפאלץ-ואלדנץ, אולם משתיהן לא היו לו ילדים.

ב-18 באוגוסט 1593 מת לודוויג בשטוטגרט, ומכיוון שלא היו לו ילדים, עלה לשלטון במקומו דודנו פרידריך הראשון, דוכס וירטמברג.

## אילן יוחסין

## קישורים חיצוניים

* [לודוויג השלישי, דוכס וירטמברג](http://de.wikisource.org/wiki/ADB:Ludwig_III._(Herzog_von_W%C3%BCrttemberg)) באתר הביוגרפיה הגרמנית הכללית 

קטגוריה:דוכסי וירטמברג
קטגוריה:בית וירטמברג
קטגוריה:ילידי 1554
קטגוריה:נפטרים ב-1593